شدت پسندی کے بہانہ قران سے بعض آیات حذف کئے جانے پر الازھر مصر کا شدید عکس العمل

نائب شیخ الازهر مصر نے فرانس کے بعض مستشرقین کی جانب سے قران کریم سے بعض آیات حذف کئے جانے کی درخواست پر سخت عکس العمل کا اظھار کیا اور تاکید کی کہ ان باتوں کی بنیاد اسلام اور قران کے سلسلے میں غلط فہمی ہے ۔

خبر کا کوڈ: ۴۳۵۷۳۷

تاریخ: ۲۸ تير ۲۰۱۸ - ۱۹:۳۵

رسا نیوز ایجنسی کے رپورٹر کی رپورٹ کے مطابق، نائب شیخ الازهر مصر عباس شومان نے فرانس کی بعض شخصیتوں کے جانب سے قران کریم کی بعض آیات کو«عالمی صلح مخالف آیات»‌ کا نام دئے جانے اور اس بہانہ اس کے حذف کئے جانے کی درخواست کی شدید مذمت کی ۔

شیخ شومان نے " قانون اور شریعت اسلامی " اجلاس سے خطاب کرتے ہوئے کہا: ہم سبھی شدت پسندی اور افراط گری کی مذمت کرتے ہیں مگر ان افراد کی یہ باتیں جھوٹی ، باطل اور بے دلیل ہیں ، الھی آیات کے سلسلے میں ان کی غلط فہمی اس بات کا باعث ہے بنی ہے کہ وہ اس طرح کا گمان کریں کہ اسلام صلح کا مخالف اور دنیا میں دھشت گردی کا مروج ہے ۔

انہوں نے یہ بیان کرتے ہوئے کہ قران کریم نے غیر مسلمانوں کو قتل عام کی دعوت نہیں دی ہے کہا: اسلام میں جنگ کا تصور دشمن کے حملے کا جواب دینے اور اس کی چڑھائی کو روکنے کے لئے ہے ، کون سی شریعت اس طرح گفتگو کرتی ہے کہ « جو بھی اپنے عھد شدہ افراد کا قتل کرے گا وہ ھرگز جنت کی خوشبو نہیں سونگھے گا » /۹۸۸/ ن۹۷۸